Z A P I S N I K

39. sjednice Vijeća Mjesnog odbora Studentski grad, održane 26. kolovoza 2024.
u prostorijama Mjesnog odbora Studentski grad, Ulica Vile Velebita 1a,
s početkom u 19,00 sati


NAZOČNI ČLANOVI VIJEĆA:

1. RENATA HOFER
1. IVANA BUDIMIR
1. JOSIP JULARIĆ
1. MARIJA GEORGIEV
1. DRAŠKO ŠRAGALJ
1. DEAN MATOVIĆ
1. ZORAN PRERADOVIĆ
1. VJEKOSLAV MADUNIĆ
1. PETAR DUČKIĆ

Predsjedava: Renata Hofer, predsjednica Vijeća.

Zapisnik vodi: Marija Georgiev.

Predsjednica utvrđuje da je prisutno 9 od 9 članova Vijeća, što znači da Vijeće može pravovaljano odlučivati.
Predsjednica podsjeća članove Vijeća da su uz poziv primili zapisnik 38. sjednice, održane 29. srpnja 2024. godine. Vijeće jednoglasno prihvaća tekst zapisnika, bez izmjena.

Predsjednica predlaže dopunu dnevnog reda:
1. Prijedlog za traženje očitovanja Gradskog ureda za obnovu, izgradnju, prostorno uređenje, graditeljstvo i komunalne poslove o izdavanju građevinske dozvole na k.č. 2911/1, k.o. Dubrava – donošenje zaključka;
2. Prijedlog za orezivanje grana na tzv. Potkovi, u Ulici Vile Velebita kod kbr. 1, k.č. 4217/1, k.o. Dubrava – donošenje zaključka;
3. Prijedlog rješavanja problematike ilegalnog odlaganja otpada u Ulici Milovana Gavazzija, između kbr. 19 i kbr. 21 – donošenje zaključka;
Na prijedlog predsjednice, Vijeće jednoglasno utvrđuje
DNEVNI RED:

1. Godišnji izvještaj o izvršenju Financijskog plana Mjesnog odbora Studentski grad za 2023. – donošenje;
2. Prijedlog zaključka o izmjeni Financijskog plana Mjesnog odbora Studentski grad za 2024. – donošenje;
3. Prijedlog za orezivanje grana u Ulici Zvonimira Ljevakovića kod kbr. 38 – donošenje zaključka;
4. Prijedlog rješavanja problema narušavanja javnog reda i mira u Koledinečkoj ulici, Ulici Milovana Gavazzija i Ulici Gjure Prejca – donošenje zaključka;
5. Prijedlog za traženje očitovanja Gradskog ureda za obnovu, izgradnju, prostorno uređenje, graditeljstvo i komunalne poslove o izdavanju građevinske dozvole na k.č. 2911/1, k.o. Dubrava – donošenje zaključka;
6. Prijedlog za orezivanje grana na tzv. Potkovi, u Ulici Vile Velebita kod kbr. 1, k.č. 4217/1, k.o. Dubrava – donošenje zaključka;
7. Prijedlog rješavanja problematike ilegalnog odlaganja otpada u Ulici Milovana Gavazzija, između kbr. 19 i kbr. 21 – donošenje zaključka;
8. Pitanja, prijedlozi i obavijesti.


Ad. 1) Godišnji izvještaj o izvršenju Financijskog plana Mjesnog odbora Studentski grad za 2023.

Nakon provedene rasprave, Vijeće jednoglasno donosi 
Godišnji izvještaj o izvršenju Financijskog plana Mjesnog odbora Studentski grad za 2023.
/Godišnji izvještaj nalazi se u prilogu ovog zapisnika i njegov je sastavni dio./


Ad. 2) Prijedlog zaključka o izmjeni Financijskog plana Mjesnog odbora Studentski grad za 2024.

Nakon provedene rasprave, Vijeće jednoglasno donosi 

ZAKLJUČAK
o izmjeni Financijskog plana Mjesnog odbora Studentski grad za 2024.

/Financijski plan nalazi se u prilogu ovog zapisnika i njegov je sastavni dio./


Ad. 3) Prijedlog za orezivanje grana u Ulici Zvonimira Ljevakovića kod kbr. 38
Nakon provedene rasprave, Vijeće jednoglasno donosi

ZAKLJUČAK
o prijedlogu za orezivanje grana u Ulici Zvonimira Ljevakovića kod kbr. 38

I. Razmotren je prijedlog za orezivanje grana u Ulici Zvonimira Ljevakovića kod kbr. 38.
II. Predlaže se da Zagrebački holding d.o.o, Podružnica Zrinjevac oreže grane koje padaju na parkirane automobile te predstavljaju opasnost od lomljenja, a obavezno u dogovoru s predstavnikom stanara Josipom Jularićem kako bi se osiguralo da su parkirna mjesta slobodna za kamion Zrinjevca. Kontakt predstavnika stanara bit će proslijeđen Zrinjevcu zajedno sa zaključkom.
Ad. 4) Prijedlog rješavanja problema narušavanja javnog reda i mira u Koledinečkoj ulici, Ulici Milovana Gavazzija i Ulici Gjure Prejca

Nakon provedene rasprave, Vijeće većinom glasova donosi
ZAKLJUČAK
o prijedlogu rješavanja problema narušavanja javnog reda i mira
u Koledinečkoj ulici, Ulici Milovana Gavazzija i Ulici Gjure Prejca

I. Razmotren je prijedlog građana za rješavanje problema narušavanja javnog reda i mira u Koledinečkoj ulici, Ulici Milovana Gavazzija i Ulici Gjure Prejca.
II. Predlaže se postavljanje nadzornih kamera na parking Tržnice Dubrava u Koledinečkoj ulici te zatvaranje parkinga između 22,00 sata navečer i 6,00 sati ujutro.
III. Predlaže se učestala policijska ophodnja na sve tri lokacije u noćnim satima.
IV. Ovaj zaključak dostavlja se MUP-u, III. policijskoj postaji Zagreb – Policijskoj postaji Dubrava i Zagrebačkom holdingu d.o.o., Podružnici Zagrebparking na daljnje postupanje.

Ad. 5) Zahtjev za očitovanje Gradskog ureda za obnovu, izgradnju, prostorno uređenje, graditeljstvo i komunalne poslove o izdavanju građevinske dozvole na k.č. 2911/1, k.o. Dubrava
Nakon provedene rasprave, Vijeće jednoglasno donosi
ZAKLJUČAK
o prijedlogu za traženje očitovanje Gradskog ureda za obnovu, izgradnju,
prostorno uređenje, graditeljstvo i komunalne poslove o izdavanju
građevinske dozvole na k.č. 2911/1, k.o. Dubrava

I. Razmotren je prijedlog za traženje očitovanja Gradskog ureda za obnovu, izgradnju, prostorno uređenje, graditeljstvo i komunalne poslove o izdavanju građevinske dozvole na k.č. 2911/1, k.o. Dubrava.
II. Vijeće traži objašnjenje nadležnog ureda zašto je izdana građevinska dozvola na navedenoj čestici s obzirom da se gradnja protivi Urbanom pravilu 1.6.


Ad. 6) Prijedlog za orezivanje grana na tzv. Potkovi, u Ulici Vile Velebita kod kbr. 1, k.č. 4217/1, k.o. Dubrava
Nakon provedene rasprave, Vijeće jednoglasno donosi
ZAKLJUČAK
o prijedlogu za orezivanje grana na tzv.Potkovi,
u Ulici Vile Velebita kod kbr. 1, k.č. 4217/1, k.o. Dubrava

I. Razmotren je prijedlog za orezivanje grana na tzv. Potkovi, u Ulici Vile Velebita kod kbr. 1, na katastarskoj čestici oznake k.č. 4217/1, k.o. Dubrava.
II. Predlaže se da Zagrebački holding d.o.o., Podružnica Zrinjevac oreže grane drveća, a pogotovo iznad i oko klupa.

Ad. 7) Prijedlog rješavanja problematike ilegalnog odlaganja otpada u Ulici Milovana Gavazzija, između kbr. 19 i kbr. 21
Nakon provedene rasprave, Vijeće jednoglasno donosi
ZAKLJUČAK
o prijedlogu rješavanja problematike ilegalnog odlaganja otpada
u Ulici Milovana Gavazzija, između kbr. 19 i kbr. 21

I. Razmotren je prijedlog rješavanja problematike ilegalnog odlaganja otpada u Ulici Milovana Gavazzija, između kbr. 19 i kbr. 21.
II. S obzirom na sve učestalije ilegalno odlaganje otpada na navedenoj lokaciji, predlaže se postavljanje kamera, učestaliji odvoz smeća te nadzor komunalnog redara.

Ad 8.) Pitanja, prijedlozi i obavijesti
Predsjednica obavještava članove Vijeća o stanju na katastarskoj čestici oznake k.č. 2911/1, k.o. Dubrava.
Završeno u 20,00 sati.

[bookmark: _GoBack]KLASA: 024-08/24-003/1698
URBROJ: 251-13-11-5/007-24-2
U Zagrebu, 26. kolovoza 2024.

Zapisnik sastavila: Marija Georgiev
Zapisnik tehnički i administrativno
obradila: Jadranka Marković
        Predsjednica
Vijeća Mjesnog odbora
      Studentski grad    

							                    Renata Hofer
